Mestské zastupiteľstvo v Košiciach uznesením č. 736/2009 prijatým na svojom XXII.  rokovaní dňa 26. februára 2009 podľa § 6 zákona č. 369/1990 Zb. o obecnom zriadení  v znení neskorších predpisov a § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

Čl. I

     Všeobecne záväzné nariadenie mesta Košice č. 70 o dani za užívanie verejného priestranstva, prijaté uznesením Mestského zastupiteľstva v Košiciach č. 627/2004 v znení  uznesenia Mestského zastupiteľstva v Košiciach č. 634/2004, uznesenia Mestského zastupiteľstva v Košiciach č. 930/2005, uznesenia Mestského zastupiteľstva v Košiciach č. 1236/2006, uznesenia Mestského zastupiteľstva v Košiciach č. 365/2007 a uznesenia Mestského zastupiteľstva v Košiciach č. 495/2008 sa mení a dopĺňa nasledovne:

     1.  § 2 písm. a) sa na konci vety pripájajú slová a nová veta, ktorá znie: „ktorých zoznam tvorí prílohu č. 2 tohto nariadenia. Verejným priestranstvom na účely tohto nariadenia nie sú pozemky, ktoré mesto prenajalo podľa osobitného zákona1aa).“ 
 
     Poznámka pod čiarou k odkazu 1aa) znie:
     „1aa) Občiansky zákonník, Obchodný zákonník.“
       
     1a) V § 2 písm. b) sa za ulicou Rázusova dopĺňajú slová: „v úseku od Štúrovej po Kukučínovu“.

     2. § 3 vrátane nadpisu znie:

„§ 3
Oslobodenie od dane 

          (1) Od dane z verejného priestranstva je oslobodený:
a)	správca dane a mestské časti,
b)	rozpočtové a príspevkové organizácie zriadené správcom dane a mestskými časťami,
c)	fyzická osoba a právnická osoba, ktorá organizuje na verejnom priestranstve kultúrne alebo športové podujatie bez vstupného alebo akciu, ktorej celý výťažok je určený na charitatívne alebo verejnoprospešné účely,
d)	fyzická osoba a právnická osoba, ktorá zaujala verejné priestranstvo pri realizácii stavieb verejnoprospešných inštitúcií.

(2) Od dane z verejného priestranstva je oslobodené užívanie verejného priestranstva na trvalé parkovanie vozidlá, ktoré prepravuje osobu, ktorá je držiteľ preukazu ŤZP a ŤZP/S (ťažko zdravotne postihnutý a ťažko zdravotne postihnutý  so sprievodcom) a ktoré je vybavené príslušným označením.

          (3) Daň z verejného priestranstva sa neplatí za predajné zariadenia určené na poskytovanie služieb, ak sa na ich umiestnenie na verejnom priestranstve vydalo stavebné povolenie alebo kolaudačné rozhodnutie.“

3.	V  § 5 ods. 2 písm. a) bode 1. sa slová „10,- Sk“ nahrádzajú slovami „0,33 eura“.

4.	V § 5 ods. 2 písm. a) bode 2. sa slová „7,- Sk“ nahrádzajú slovami „0,23 eura“.

5.	V § 5 ods. 2 písm. a) bode 3. sa slová „3,- Sk“ nahrádzajú slovami „0,10 eura“.

6.	V § 5 ods. 2 písm. b) bode 1 sa slová „20,- Sk“ nahrádzajú slovami „0,66 eura“.

7.	V § 5 ods. 2 písm. b) bode 2 sa slová „10,- Sk“ nahrádzajú slovami „0,33 eura“.

8.	V § 5 ods. 2 písm. b) bode 3 sa slová „5,- Sk“ nahrádzajú slovami „0,16 eura“.

9.	V § 5 ods. 2 písm. c) sa slová „5,- Sk“ nahrádzajú slovami „0,16 eura“.

10.	V § 5 ods. 2 písm. d) sa slová „10,- Sk“ nahrádzajú slovami „0,33 eura“.

11.	V § 5 ods. 2 písm. e) sa slová „20,- Sk“ nahrádzajú slovami „0,66 eura“.

12.	V § 5 ods. 2 písm. f) sa slová „50,- Sk“ nahrádzajú slovami „1,66 eura“.

13.	V § 5 ods. 2 písm. g) sa slová „5,- Sk“ nahrádzajú slovami „0,16 eura“.

14.	V § 5 ods. 2 sa pripája písm. h), ktoré znie:
     „h) 0,10 eura za umiestenie cirkusu, lunaparku a iných atrakcií, vrátane drobných zábavných a športových zariadení.“.

     15. V § 5 sa vypúšťa ods. 3.  Doterajší odsek 5 sa označuje ako odsek 3, ktorý znie:
     „(3) Sadzba dane z verejného priestranstva na trvalé parkovanie vozidla mimo stráženého parkoviska za každý aj začatý m2 a každý aj začatý deň je:
a) 0,27 eura v centrálnej časti mesta,
b) 0,12 eura na ostatnom území mesta.“.

     16. § 5a sa vypúšťa.

17. V § 8 ods. 2 sa za slová „prílohu“ vkladajú slová „č. 1“.

18. § 8 sa dopĺňa o ods. 3, ktorý znie:
„(3) Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.“

     19. § 9 vrátane nadpisu znie:

„ § 9
Splatnosť dane

          (1) Vyrubená daň z verejného priestranstva je splatná do 15 dní odo dňa nadobudnutia právoplatnosti platobného výmeru. Ak je daň vyššia ako 500 eur, správca dane určí v platobnom výmere zaplatenie dane najviac v štyroch splátkach, pričom prvá splátka je splatná do 15 dní odo dňa nadobudnutia právoplatnosti platobného výmeru.

         (2) Daň sa uhrádza:
   a) v hotovosti alebo bankovou platobnou kartou v pokladni Mesta Košice,
   b) v prevodným príkazom,
   c) poštovým poukazom.

        (3) Správca dane uvedie v platobnom výmere číslo účtu a variabilný symbol.

Čl. II
Splnomocňovacie ustanovenia

     Primátor mesta Košice sa splnomocňuje, aby vyhlásil úplné znenie Všeobecne záväzného nariadenia mesta Košice č. 70 o dani za užívanie verejného priestranstva, schváleného  uznesením Mestského zastupiteľstva v Košiciach č. 627/2004 v znení  uznesenia Mestského zastupiteľstva v Košiciach č. 634/2004, uznesenia Mestského zastupiteľstva v Košiciach č. 930/2005, uznesenia Mestského zastupiteľstva v Košiciach č. 1236/2006, uznesenia Mestského zastupiteľstva v Košiciach č. 365/2007 a uznesenia Mestského zastupiteľstva v Košiciach č. 495/2008  a tohto uznesenia.

Čl. III
Účinnosť

     Tieto zmeny a doplnky  nadobúdajú  účinnosť 15. dňom od zverejnenia na úradnej tabuli mesta Košice.

                                                                                Ing. František   K n a p í k 
                                                                                   primátor mesta Košice                                                                    

Zverejnené: 25. 3. 2009
Účinné: 9. 4. 2009